

# Event Details

- **Event Name**: ● Forårsjævndøgn ● Ceremoni, Udesidning og Nordisk lydrejse
- **Event Start and End Date**: Tue, 24 Mar, 2026 at 04:00 pm
- **Event Description**: Kære venner 

☆ Glædelig forårsjævndøgn ☆ 

Velkommen om bålet, 
Velkommen ind i sanserne, stilheden og intuitionens verden. 

Til Udesidning, Nordisk musik &amp; sang, lydrejse og vilde urter. 

Vi inviterer til at du efterlader det analytisk tænkende sind ved skovens indgang og møder op I åbenhed for dagen og det som vil vise sig♡ 

Vi mødes i cirkel
Samles i rødder 

Lytter ind i naturens stemme
For at møde hénde. 

Åbner vores stemmer
Samler vores hænder 

Lader ilden brænde
Lader bønnerne strømme 

Kraften vækkes
Bekymring bortlægges 

Sanserne husker
De rene kilder bruser 

Kærtegnes af vinden
Stille i sindet 

Dine rødder, i live
Forankret i det hele 

Kroppens hukommelse
En tidslomme


Vi mødes i Dyrehaven, og åbner vores sanser for beskeder fra det indre &amp; ydre. 
Det som måtte vise sig igennem naturens sprog og stilhedens nærvær. 

Vi byder foråret velkommen.
Og stiller os åbne for friske klare indsigter, 
Som måske viser sig og spejler; 
hvad vores vej er ligenu. 
Den indre vej eller den ydre.


Denne rejse er for alle uanset religion, tro, alder, køn og identitet. 


Vi glæder os til at sidde om bålet med jer 

Med Kærlighed,
Sophia Falke &amp; Søren Hammerlund


☆☆☆☆☆☆☆☆☆☆☆☆☆☆☆☆☆☆☆☆ 

Program 

● Vi starter ceremonien med at lande sammen i cirkel om bålet. 
Møde hinanden i både stilhed og deling.
Du bliver serveret en vild urtebryg, og du får mulighed for at stifte bekendtskab med nogle potente nordiske urter. 

● Vi åbner for stemmen og lander i naturen, igennem sang og kropslig fordybelse. 

● Der bliver spillet en masse gamle nordiske viser, som du kan synge med på. Akkompagneret af nøgleharpe, tromme, mandola, fløjter, mundharpe og lyre. 

● Nu går rejsen dybere ind i skoven. 
Sophia faciliterer en simpel guiding, så du er godt rustet til at begynde din udesidning. 
Du finder dit kraft-sted i skoven, og tilbringer 
1 1/2 time, i det stille naturens nærvær. 

● Et horn gjalder, og kalder dig tilbage.
Vi samles om bålet, og her får du tid til at sidde i fordybelse med de ting du oplevede i din udesidning. Imens bliver der spillet meditativ nordisk lydrejse. Medbring notesbog og gerne farveblyanter, så du kan skrive &amp; tegne. 

● Derefter giver vi plads til at dele i cirklen og bevæge, det som er levende efter udesidning. Det kan være et digt, en indsigt, en melodi, en følelse, en dans, eller bare ren væren.
Det handler ikke om præstation, men deling af det som opstår naturligt i nuet. For dem som har lyst. 

● Vi afslutter med at synge et par Nordiske sange, og sidde i stilhed. 

● Når vi har afsluttet ceremonien, er alle velkomne til at blive omkring bålet, snakke med hinanden, drikke mere urtebryg og spise madpakker. 

~~~~~~~~~~~~~~~~~~~~~~~~~~


TILMELDING
Der er Max plads til 12 personer, først til mølle. 

Tilmelding, skriv til:
Sophia.sol.falke@gmail.com 

Investering: 
Høj indkomst: 550 kr.
Almindelig indkomst: 450 kr.
Lav indkomst: 350 kr.
Din plads er sikret når du har overført.


PRAKTISK:
-Iklæd dig varmt vindtæt tøj og fodtøj. ♡
-Vi anbefaler at du undgår at spise et stort måltid lige inden cirklen, for at få mest ud af rejsen.


MEDBRING:
- Noget varmt &amp; vandtæt at sidde på
- Termokrus med kogt vand
- Vandflaske
- Notesbog og pen + evt. Farveblyanter
- En snack/sandwhich til bagefter. 

TID
Kl. 16-20. 

LOKATION
Et hemmeligt sted i Dyrehaven.- Vi sender dig efter tilmelding.
(Det ligger i cykel-afstand fra togstation) 

VEJRET 
Hvis det regner eller blæser meget, aflyser vi. 
I så fald, får du selvfølgelig fuld refundering.
Vi flytter muligvis begivenheden til en anden dag, og du kan vælge at få din plads overført dertil. 

REFUNDERING
Vi giver ikke refusion, men du er velkommen at give/sælge din plads videre til en anden, hvis du ikke kan komme. 

KONTAKT
Du er altid velkommen at skrive hvis du har nogen spørgsmål, til: 

Sophia.sol.falke@gmail.com
Eller
Shammerlund@gmail.com


PS:
Der KAN måske være fritgående heste hvor vi sidder. ♡
Hvis du har en madpakke med, eller andet som dufter lækkert, så sørg for at pakke det godt ind!
Gerne 3 lag plastikposer/beholdere omkring. Hestene kan blive meget insisterende &amp; stædige hvis de får færten af et stykke rugbrød. Og det kan være overvældende for dem som ikke er vant til store heste.
Hestene er venlige, så ingen grund til bekymring, men de kan blive utroligt frække når de dufter mad:)


☆☆☆☆☆☆☆☆☆☆☆☆☆☆☆☆☆☆☆☆☆☆☆☆ 

HVAD ER UDESIDNING? 


Ene sad hun ude... 

I digtet Vølvens Spådom, der handler om verdens skabelse og om Ragnarok, får vølven eller shamanen sine visioner, da hun “sad ude”. 

Denne udesidning er en klassisk shamanistisk øvelse i visionssøgning. 

I udesidningen går shamanen afsides i vildnisset og sidder for sig selv, langt borte fra de hjemlige ting og uden for civilisationen. 

Shamanen er taget til “Udgård” – altså stedet “uden for gården” – hvor de magiske væsner lever. 

Gennem sit ensomme møde med naturen får shamanen sine visioner. Om Vølven står der i kvadet: 

“Ene sad hun ude,
da den oldgraa kom,
Anelsers Asa,
og saa’ i øjet dybt.
Hvem spørger mig?
Hvi friste mig?”
(Vølvens Spådom)



Udesidning er en oldnordisk tradition, med shamanistiske rødder. En slags natlig udendørs meditation for at komme i kontakt med det hinsides. 

Det er et ritual som vikingerne udførte, når de havde brug for rådgivning fra ånderne og de højere magter. De tog også ud på en udesidning, hvis de blot havde brug for at føle ro i naturen eller for at finde deres kraftdyr. På engelsk hedder det samme ritual ”Vision Quest”, som er en tradition de indfødte amerikanere også udfører. Måden man udfører ritualet på, er ved at starte med at finde et ”kraftsted” ude i naturen. Et bestemt sted dybt i skoven, væk fra al civilisation hvor man føler at der er en ekstra stærk energi. 


Den traditionelle og mere barske version er, at man tager ud til sit kraftsted når solen går ned, og så sidder man direkte på jorden eller op ad et træ eller på en klippe i 3 dage, uden mad og vand. Man faster, sådan så energien kan flyde nemt igennem kroppen, men også så man lettere kan komme i kontakt med de åndelige dimensioner. Man bliver lidt mere ”gennemsigtig” og let i krop og sind, af at faste. 
De tre dage man bruger i naturen uden mad, bruger man udelukkende på at observere, meditere, finde ro og lytte. Når dag bliver til nat, smelter de to dimensioner sammen til én verden, og det er derfor, der er så meget at lære i mørket. Det er som at springe ud i universet, i en slags evighed. 

Udesidning er et smukt ritual, fordi man befinder sig midt i ”moder jords livmoder”. Samtidig med den åndelige forbindelse, har man stadig jordforbindelse fordi man sidder direkte på jorden. 

Helt enkelt forklaret, er “udesidning” at sætte sig udenfor i mange timer, gerne fra Solnedgang, til Solopgang.
Man sætter sig typisk med et spørgsmål, eller en intention. Og derefter tømmer hovedet for tanker.
Det kan beskrives som en slags meditativ, modtagelig tilstand. 
I den tilstand kan der opstå forskellige former for oplevelser eller indsigter. 

Vores udesidning til forårsjævndøgn vil dog ikke vare mere end 1 time og 30 min.
Det er en meget kort version, men det er stadig længe nok, til at få en smag af praksissen og kunne opleve forbindelse, ro, klarhed og indsigt.
- **Event URL**: https://allevents.in/lyngby/●-forårsjævndøgn-●-ceremoni-udesidning-og-nordisk-lydrejse/200029783609614
- **Event Categories**: health-wellness, meditation, dog
- **Interested Audience**: 
  - total_interested_count: 63

## Ticket Details

- **Ticket URL**: http://facebook.com/200029783609614?utm_source=AllEvents.in&utm_medium=event-discovery-platform&utm_campaign=lyngby-events

## Event venue details

- **city**: Lyngby
- **state**: SK
- **country**: Denmark
- **location**: Dyrehaven
- **lat**: 55.77535853314
- **long**: 12.544360601537
- **full address**: Dyrehaven, Kongens Lyngby, Lyngby, Denmark

## Event Organizer details

- **affiliate_id**: 2
- **organizer**: Sophia Emma Falke (https://allevents.in/org/sophia-emma-falke/27554156)

## Event gallery

- **Alt text**: banner
  - **Image URL**: https://cdn-az.allevents.in/events9/banners/0370d8cd4dc438908fc1510a10a5f23c82fd3ea39af895b3a429eb6ae2211651-rimg-w1080-h1067-dc171b13-gmir?v=1773767646
- **Alt text**: thumbnail
  - **Image URL**: https://cdn-az.allevents.in/events9/banners/84d1878381e9b8d61d3491a606f134a8bed9d330f8a4731c21e35c39ba380f24-rimg-w300-h300-dc171b13-gmir?v=1772911214

## FAQs

- **Q**: When is the event happening?
  - **A:** Tue, 24 Mar, 2026 at 04:00 pm
- **Q**: Where is the event happening?
  - **A:** Dyrehaven, Kongens Lyngby, Lyngby, Denmark
- **Q**: Who is organizing the event?
  - **A:** Sophia Emma Falke
- **Q**: What type of event is this?
  - **A:** health-wellness, meditation, dog
- **Q**: Where can I find ticket details about ● Forårsjævndøgn ● Ceremoni, Udesidning og Nordisk lydrejse ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "● Forårsjævndøgn ● Ceremoni, Udesidning og Nordisk lydrejse",
        "image": "https://cdn-az.allevents.in/events9/banners/0370d8cd4dc438908fc1510a10a5f23c82fd3ea39af895b3a429eb6ae2211651-rimg-w1080-h1067-dc171b13-gmir?v=1773767646",
        "startDate": "2026-03-24",
        "url": "https://allevents.in/lyngby/●-forårsjævndøgn-●-ceremoni-udesidning-og-nordisk-lydrejse/200029783609614",
        "location": {
            "@type": "Place",
            "name": "Dyrehaven",
            "address": {
                "@type": "PostalAddress",
                "streetAddress": "Kongens Lyngby",
                "addressLocality": "Lyngby",
                "addressRegion": "SK",
                "addressCountry": "DK"
            },
            "geo": {
                "@type": "GeoCoordinates",
                "latitude": "55.77535853314",
                "longitude": "12.544360601537"
            }
        },
        "eventAttendanceMode": "https://schema.org/OfflineEventAttendanceMode",
        "description": "Kære venner \n\n☆ Glædelig forårsjævndøgn ☆ \n\nVelkommen om bålet, \nVelkommen ind i sanserne, stilheden og intuitionens verden. \n\nTil Udesidning, Nordisk musik & sang, lydrejse og vilde urter. \n\nVi inviterer til at du efterlader det analytisk tænkende sind ved skovens indgang og møder op I åbenhed",
        "organizer": [
            {
                "@type": "Organization",
                "name": "Sophia Emma Falke",
                "url": "https://allevents.in/org/sophia-emma-falke/27554156"
            }
        ]
    }
]
```